**Anunţ**

cu privire la rezultatele procedurii de selecţie a magistraţilor participanţi la

*Vizite de studiu pe probleme de combatere a terorismului*

Pentru acest program au fost primite 23 de candidaturi, toate în termen.

Trei dintre candidaturi au fost înlăturate de la realizarea selecţiei întrucât nu au fost însoţite de avizul prevăzut de dispozițiile art. 6 din Regulamentul privind drepturile si obligaţiile persoanelor trimise în misiune temporară în străinătate de către Consiliul Superior al Magistraturii, Inspecţia Judiciară, Institutul Naţional al Magistraturii si Scoala Naţională de Grefieri, precum si pentru stabilirea procedurii de aprobare a acestor misiuni, aprobat prin hotărârea Plenului CSM nr. 335/13.03.2014.

Criteriile de selecţie anunţate pe site-ul INM pentru acest seminar au fost:

* relevanţa programului pentru activitatea profesională a magistratului candidat/specializarea cerută pentru curs;
* neparticiparea recentă la alte forme de pregătire internațională;
* disponibilitatea magistratului de a disemina informațiile la care va avea acces prin participarea la programul de pregătire;

Aplicarea în concret a criteriilor de selecție s-a făcut după cum urmează:

Criteriul relevanței seminarului pentru activitatea profesională s-a considerat a fi întrunit numai de 19 candidaturi dintre cele 20 analizate pe fond de comisia de selecţie.

Aplicarea criteriului neparticipării recente la alte forme de pregătire internațională s-a realizat prin înlăturarea candidaturilor celor care au participat la seminarii internaţionale în anii 2014 şi 2015.

În realizarea clasificării candidaturilor rămase s-a acordat prioritate celor care provin de la instanţe/parchete superioare în grad, iar ulterior s-a aplicat criteriul numărului de seminarii internaţionale la care aceştia au mai participat.

Verificarea participării la activităţi de formare internaţionale s-a realizat prin raportare la informaţiile cuprinse în CV şi baza de date a INM.

Fiecare criteriu de selecţie a fost analizat corelativ cu condiţia cunoaşterii temeinice a limbii străine în care se desfăşoară programul.

**În urma aplicării acestor criterii au fost selectate următoarele candidaturi, în următoarea ordine de preferinţă:**

1. Constantinescu Mariana-Curtea de Apel Bucureşti
2. Moşneagu Alina Petronela-Curtea de Apel Bucureşti
3. Epure Constantin-Curtea de Apel Braşov
4. Groapă Carmen Anemaria-Judecătoria Braşov
5. Caian Cornel Gabriel-Judecătoria Craiova
6. Buzatu Elena Roxana-Judecătoria Bacău

**Menţionăm că selecţia INM conferă magistraţilor selectaţi doar o vocaţie de participare la seminar, urmând ca participarea efectivă să fie determinată în urma deciziei organizatorilor.**